Държавен вестник, бр. 94, 2024 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  94
оборудване и други съоръжения за 
неговия секретариат;
б.  поеме изцяло поддръжката на поме­
щенията и покрива разходите за ко­
муникации и други комунални услуги;
в.  предоставя на Центъра администра­
тивния персонал, необходим за изпъл­
нението на неговите функции, който 
се състои от изпълнителен директор, 
един счетоводител и минимум чети­
рима служители в офиса;
г.  да внася в РЦОНКН обща сума от 
най-малко 200 000 евро годишно за 
период от осем години, включително 
за управлението и правилното функ­
циониране на Центъра.
Член 9 – Финансова вноска за ЮНЕСКО
С оглед възстановяване на разходите, на­
правени от ЮНЕСКО за администриране, мо­
ниторинг, отчитане и други оперативни проце­
си по отношение на институтите и центровете 
от категория 2, правителството на Република 
България прави годишна вноска в съответния 
сектор „Култура“ на ЮНЕСКО, равняваща 
се на най-малко 1000 щатски долара, до 
31 декември всяка година от влизането в 
сила на настоящото Споразумение.
Член 10 – Принос на ЮНЕСКО
а.  При необходимост ЮНЕСКО може 
да предоставя техническа помощ за 
дейностите на Центъра в съответствие 
с одобрената програма и бюджет на 
ЮНЕСКО (C/5), включително глобал­
ните стратегии и планове за действие, 
както и секторните програмни прио­
ритети, като:
i.  предоставяне на съдействие от своите 
експерти в специализираните области 
на Центъра;
ii.  осъществяване на обмен на временен 
персонал, когато това е уместно, като 
съответният персонал остава на за­
плата в изпращащите организации; и
iii. временно командироване на членове 
на своя персонал по решение на ге­
нералния директор по изключение, 
ако това е оправдано от изпълнението 
на съвместна дейност или проект в 
рамките на приоритетна област на 
стратегичес­ката програма.
б. Във всички горепосочени случаи такава 
помощ не може да бъде предприета 
освен в рамките на разпоредбите на 
програмата и бюджета на ЮНЕСКО и 
ЮНЕСКО ще предостави на държавите 
членки отчети за използването на своя 
персонал и свързаните с това разходи.
Член 11 – Участие
а. Центърът насърчава участието на дър­
жавите членки и асоциираните членове 
на ЮНЕСКО, които поради общия си 
интерес към целите на Центъра желаят 
да си сътрудничат с него.
б. Държавите членки и асоциираните 
членове на ЮНЕСКО, които желаят да 
участват в дейностите на Центъра и да 
бъдат представени в Общото събрание 
като член, както е предвидено в нас­
тоящото Споразумение, изпращат на 
Центъра уведомление за това. Изпълни­
телният директор уведомява Страните 
по Споразумението и другите участващи 
държави членки за получаването на 
тези уведомления.
Член 12 – Отговорност
Тъй като Центърът е юридически отделен 
от ЮНЕСКО, последният не носи юридическа 
отговорност за действията или бездействията 
на Центъра, както и не подлежи на съдебен 
процес и/или не носи никаква отговорност 
от какъвто и да е вид, било то финансова или 
друга, с изключение на разпоредбите, изрич­
но предвидени в настоящото Споразумение.
Член 13 – Оценка
а. ЮНЕСКО може по всяко време да 
извърши оценка на дейностите на 
Центъра, които ще бъдат финансирани 
от правителството на България, за да 
установи дали:
i.  Центърът има значителен принос към 
преобладаващата одобрена програма и 
бюджет на ЮНЕСКО (C/5) към момен­
та на подновяването му, включително 
към глобалните стратегии и планове 
за действие, както и към секторните 
програмни приоритети;
ii. дейностите, които Центърът ефек­
тивно извършва, са в съответствие с 
дейностите, определени в настоящото 
Споразумение.
б. За целите на подновяването на на­
стоящото Споразумение ЮНЕСКО 
извършва оценка на приноса на Цен­
търа към преобладаващата одобрена 
програма и бюджет на ЮНЕСКО (C/5) 
към момента на подновяването му, 
включително глобалните стратегии и 
планове за действие, както и секторните 
програмни приоритети. Тази оценка, 
управлявана от ЮНЕСКО, се финансира 
изцяло от правителството на България 
и РЦОНКН.